ණ කට්ටලයට ආරම්භක පද්ධතියක් (Initiation System) එකක් නොතිබූ බැවින් එමඟින් පිපිරවීමක් කල නොහැක. මෙම AVE සිද්ධියෙන් ටික වේලාවකට පසුව පොලිසිය විසින් මෙම උපකරණ වල හා AVE පහරදීමට වගකිවයුතු යයි සැක කෙරෙන පිරිස් රැඳී සිටි නිවසක් දකුණු මැඩ්රිඩ්හි ලෙගනේස් (Leganes) හඳුනාගන්නා ලදී. අප්‍රේල් 3 සෙනසුරාදා හවස් භාගයේදී පොලිසිය මඟින් ජැමල් සෝගම් (Jamal Zogam) ගේ නායකත්වයෙන් හා සහයක ටියුනීසියන් ජාතික සර්හේන් ඇබ්ඩල්මාජි හා චීන ජාතික ජැමල් ආහ්මිදන් යන පිරිස එම නිවසේ දී කොටකර ගැනීමට සමත් විය. පොලිසිය එම නිවාස පරිශ්‍රයට කඩා පනින විට එම සැකකටයුතු පිරිස් එක් පොලිස් නිලධාරියකුද මරණයට පත්කරමින් පුපුරවාගෙන සියදිවි නසා ගන්නා ලදී. පසුව පරික්ෂකයන් විසින් මෙම පිපිරවීමට යොදාගන්නා ලද පුපුරණ ද්‍රව්‍යය මාර්තු මස 11 දින සිදුකරන ලද පිපිරවීමට යොදාගත් වර්ගයම බව සොයාගන්නා ලදී. (නමුත් එහි නිෂ්පාදිත නාමය හඳුනා ගැනිමට නොහැකි විය) AVE දුම්රිය පථයෙන් හමුවූ පුපුරණ ද්‍රව්‍යයද මෙයම බව හඳුනා ගන්නා ලදී.ලේගනාස් වලදී මිය ගිය සටන්කරුවන් දුම්රිය මාර්ගය පිපිරවීමට සම්බන්ධ යයි උපකල්පනය කරමින් පරීක්ෂණ කටයුතු ගෙන ගිය අතර ඔවුන් 200 kg පමණ පු